CELEX: 32015D1027(02)
Language: el
Date: 2015-10-26 00:00:00
Title: Απόφαση της Επιτροπής, της 26ης Οκτωβρίου 2015, με την οποία αναγνωρίζεται το υπουργείο Αλιείας, Θήρας και Γεωργίας της Γροιλανδίας (APNN) σύμφωνα με το άρθρο 3 του εκτελεστικού κανονισμού (ΕΕ) 2015/1850 της Επιτροπής για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίας προϊόντων φώκιας

27.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/6
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Οκτωβρίου 2015
   με την οποία αναγνωρίζεται το υπουργείο Αλιείας, Θήρας και Γεωργίας της Γροιλανδίας (APNN) σύμφωνα με το άρθρο 3 του εκτελεστικού κανονισμού (ΕΕ) 2015/1850 της Επιτροπής για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίας προϊόντων φώκιας
   (2015/C 355/05)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον εκτελεστικό κανονισμό (ΕΕ) 2015/1850 της Επιτροπής, της 13ης Οκτωβρίου 2015, για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίας προϊόντων φώκιας (1), και ιδίως το άρθρο 3 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 737/2010 της Επιτροπής (2) ορίζει τις προϋποθέσεις υπό τις οποίες τα προϊόντα φώκιας που προέρχονται από το κυνήγι στο οποίο επιδίδονται οι Inuit ή άλλες αυτόχθονες κοινότητες καθώς και τα προϊόντα φώκιας από τη διαχείριση θαλάσσιων πόρων επιτρέπεται να διατίθενται στην αγορά της Ένωσης.
            
         
               (2)
            
            
               Κάθε διάθεση στην αγορά των εν λόγω προϊόντων πρέπει να συνοδεύεται από έγγραφο από αναγνωρισμένο οργανισμό που βεβαιώνει ότι πληρούνται οι όροι που προβλέπονται στον κανονισμό (ΕΕ) αριθ. 737/2010.
            
         
               (3)
            
            
               Στις 25 Απριλίου 2013 η Επιτροπή εξέδωσε απόφαση (3) βάσει της οποίας αναγνωρίζεται το υπουργείο Αλιείας, Θήρας και Γεωργίας της Γροιλανδίας (APNN) σύμφωνα με το άρθρο 6 του κανονισμού (ΕΕ) αριθ. 737/2010.
            
         
               (4)
            
            
               Ο κανονισμός (ΕΕ) 2015/1775 του Ευρωπαϊκού Κοινοβουλίου και του Συμβουλίου (4) τροποποίησε το άρθρο 3 του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου (5), που καθορίζει τις προϋποθέσεις υπό τις οποίες τα προϊόντα φώκιας που προέρχονται από το κυνήγι στο οποίο επιδίδονται οι Inuit ή άλλες αυτόχθονες κοινότητες δύνανται να διατεθούν στην αγορά της Ένωσης.
            
         
               (5)
            
            
               Ο κανονισμός (ΕΕ) 2015/1775 κατάργησε τον κανονισμό (ΕΕ) αριθ. 737/2010 με ισχύ από την ημερομηνία έναρξης ισχύος του εκτελεστικού κανονισμού (ΕΕ) 2015/1850.
            
         
               (6)
            
            
               Στις 28 Σεπτεμβρίου 2015 η Επιτροπή έλαβε αίτηση, συνοδευόμενη από στοιχεία τεκμηρίωσης, από το υπουργείο Αλιείας, Θήρας και Γεωργίας της Γροιλανδίας (APNN), με ημερομηνία 24 Σεπτεμβρίου, για να επανεγκριθεί ως αναγνωρισμένος οργανισμός υπό το φως των τροποποιήσεων του άρθρου 3 του κανονισμού (ΕΚ) αριθ. 1007/2009.
            
         
               (7)
            
            
               Η Επιτροπή, αφού προέβη σε αξιολόγηση των συνοδευτικών στοιχείων τεκμηρίωσης που υποβλήθηκαν προκειμένου να καθοριστεί κατά πόσον πληρούνται οι απαιτήσεις για την αναγνώριση οργανισμών δυνάμει του εκτελεστικού κανονισμού (ΕΕ) 2015/1850 υπό το φως των τροποποιήσεων του άρθρου 3 του κανονισμού (ΕΚ) αριθ. 1007/2009, διαπιστώνει ότι το υπουργείο Αλιείας, Θήρας και Γεωργίας της Γροιλανδίας (APNN) πληροί τις απαιτήσεις δυνάμει του άρθρου 3 παράγραφος 1 στοιχεία β) και ε) του εκτελεστικού κανονισμού (ΕΕ) 2015/1850.
            
         
               (8)
            
            
               Θα πρέπει, επομένως, να χορηγηθεί η αιτούμενη αναγνώριση στο υπουργείο Αλιείας, Θήρας και Γεωργίας της Γροιλανδίας (APNN),
            
         ΑΠΟΦΑΣΙΖΕΙ:
   Άρθρο 1
   Το υπουργείο Αλιείας, Θήρας και Γεωργίας της Γροιλανδίας (APNN) αναγνωρίζεται σύμφωνα με τις διατάξεις του άρθρου 3 του εκτελεστικού κανονισμού (ΕΕ) 2015/1850.
   Άρθρο 2
   Ο γενικός διευθυντής της Γενικής Διεύθυνσης Περιβάλλοντος καλείται να εξασφαλίσει ότι ο αιτών θα ενημερωθεί για την παρούσα απόφαση και ότι το περιεχόμενο της απόφασης αυτής θα δημοσιευτεί στον ιστότοπο της Επιτροπής αμελλητί.
   
      Βρυξέλλες, 26 Οκτωβρίου 2015.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 271 της 16.10.2015, σ. 1.
   
      (2)  Κανονισμός (ΕΕ) αριθ. 737/2010 της Επιτροπής, της 10ης Αυγούστου 2010, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίας προϊόντων φώκιας (ΕΕ L 216 της 17.8.2010, σ. 1).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf
   
      (4)  Κανονισμός (ΕΕ) 2015/1775 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, για την τροποποίηση του κανονισμού (ΕΚ) αριθ. 1007/2009 περί εμπορίας προϊόντων φώκιας και την κατάργηση του κανονισμού (ΕΕ) αριθ. 737/2010 της Επιτροπής (ΕΕ L 262 της 7.10.2015, σ. 1).
   
      (5)  Κανονισμός (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί εμπορίου προϊόντων φώκιας (ΕΕ L 286 της 31.10.2009, σ. 36).